Oddworld: Abe’s Oddysee

Oddworld: Abe's Oddysee er det første spillet i Oddworld-serien. Det kom ut i 1997 til PlayStation, MS-DOS og Windows. En Game Boy-versjon kom ut i 1998 under navnet Oddworld Adventures.

Gameplay 
Spilleren får kontroll over karakteren Abe, og skal løse forskjellige gåter, navigere gjennom hindringer, eller unngå motstandere. Abe kan dø på en rekke måter, hvis man blir angrepet av en fiende, berøre en farlig hindring, falle fra en alt for stor høyde eller ned i en bunnløs avgrunn. Hvis Abe dør, kommer karakteren til å bli gjenopplives ved det siste lagringspunktet. I tillegg til å hoppe for å navigere gjennom områder eller sitte på huk for å rulle under hindringer, kan Abe løpe for å hoppe over store hull eller unnslippe motstandere, eller liste seg rundt på tærne for å unngå å forstyrre motstandere.

Abe kan bruke gjenstander som steiner eller granater for å omgå motstandere eller ødelegge ulike hindringer. Men granater har en timer som kan drepe Abe dersom kaste-knappen blir holdt inne alt for lenge. Abe har evnen til å kontrollere Sligs, en type figurer, ved å bruke telepati. Når Abe har lykkes med en Slig, kan spilleren kontrollere bevegelsene deres for å angripe andre motstandere, eller aktivere mekanismer som er alt for farlige for Abe.

Historie 
Historien finner sted i Oddworld. Mudokons er en art med en rik historie og kultur som sakte har blitt forvandlet til saktmodige, lydige slaver. Dette gjør at mange Mudokons som ble født i fangenskap er helt uvitende om deres egen fortid. Glukkonene er en art som begjærer makt og penger, men de mangler moral, og de har etablert store industrier som har fratatt Oddworld en rekke naturressurser. Sligs har kommet seg ut av slaveri ved villig tjenestegjøre som vakter eller jegere for Glukkons. Spillet fokuserer stort sett på Abe, en Mudokon-slave. Munnen hans ble sydd igjen, muligens for å forhindre ham fra a lage bråk. Under eventyret hans får Abe selskap av Elum, en sta men lojal assistent.

Den primære antagonisten til dette spillet heter Molluck the Glukkon, den hensynsløse administrerende direktøren og gjeng-sjefen i RuptureFarms - et gigantisk kjøttpakke-selskap, som er en av Oddworlds mest lønnsomme virksomheter. Molluck og andre Glukkons blir ofte fremstilt som iført flotte klær eller dresser, og noen ganger røyker sigarene. De er avhengige av Sligs, samt et svært avansert sikkerhets- og overvåkingssystem for å opprettholde og administrere kontrollen over alle Mudokon-slavene. Men slaven Abe overhører ved et uhell at anleggets eier Mollucks samtale med andre Glukkons: På grunn av nedgangen i bestanden av dyr som leverer kjøtt til produktene deres – hvorav ett av dyrene deres nå er helt utdødd – taper RuptureFarms penger. For å øke deres egen lønnsomhet igjen foreslår Molluck å lage et nytt produkt bestående av Mudokons. Redd over å høre at arten hans kommer til å brukes som kjøtt, bestemmer Abe seg for å stikke av fra fabrikken. Abe klarer å overvinne sikkerhetsstyrke Sligs, kommer seg unna og kommer etter hvert frem til en region kjent som Free-Fire Zone.

MenAbe ønsker også å redde så mange han klarer av arten sin fra RuptureFarms. Så Abe vender tilbake til RuptureFarms, redder Mudokon-brødrene sine og forsøker å deaktivere mest mulig av fabrikken. Men Molluck oppdager snart hva som foregår, og bestemmer seg for å oversvømme hele fabrikken sin med en giftig gass. Abe løper til et styrerom i forsøk på å stoppe gassen, og bruker kreftene sine til å ødelegge Glukkon-lederne som ble innkalt til fabrikken under påskudd av et krise-styremøte. Etter at Abe håndterer gassen, klarer Molluck å fange ham og forbereder seg på å sende ham gjennom en stor kjøttkvern. Hvis spilleren ikke klarte å redde minimum femti andre Mudokons i løpet av hele spillet, kommer Abe også til å dø.

Referanser

Eksterne lenker 

 
 

Oddworld
Videospill fra 1997
Plattformspill
PlayStation-spill
DOS-spill
Windows-spill
Videospill utviklet i USA